Yidir d yiwen illemẓi yeţidir di yiwet n taddert di learc Nat Mlikec, di zman-nni Fransa mazel testaemmaṛ tamurt n Lzzayer.
Vava-s isem-is Muqṛan, d afellaḥ, yesea lmal, yerna yessea diɣ ddeqs n yigran, yelhad d wakal-is akken ilaq. Yidir yeţak-as afud i vava-s di tyesawt, di tyarza, deg-wafras n tfarkiwin d wayen nniḍen. Mi d-yebbweḍ lawen n lɣela, a ţ-id jemmeen s axxam, a d-kksen leula nnsen, a d-kksen azel n inevgi n Ṛebbi, diɣ a d-rrnnun a d-kksen zariea i wseggwas i d-iteddun, ayen i d-yeggwran a tawin ɣer suq n Tezmalt a tezenzen.
Yiwen wass deg-wass n suq, yiwen ucembbiḍ yusad a d-yeqqḍu ar Da Meqṛan. Yeççuṛ aḍelae-is, yekker a d-iṛuḥ mebla ma ixeleṣ, yerna i sexxṣaṛ-as-d awal i Da Meqṛan. Yidir, iwala ieedda lvaṭel ɣef vava-s, dɣa ineggez ɣef ucembbiv-nni, yesɣli-t ɣer lqea, i reteit s lbbunnyat ar wudem-is issfunnzer-it immaṛa, udem-is i teddu yakk d idamen. Alarmi s bessif i t-id kksen imseweqen ger ifasen-is.
Yuɣal suq din din yefra. Imsewqen, nnan-as i Yidir tura ɣas rrwel, neɣ ad assen ijjaddarmiyen ak rrefden. Yidir yeffk-aţ ţarewla, ieedda s axxam nnsen irrfed tamekkwḥelt n vava-s akk ţḥezzamt n ukkaṛṭṭuc, yuli s adrar.
Seg-wass n taluft-nni n suq, Yidir yeţidir s tufra. Ijjaddarmiyen d Icenbbiḍen sufɣen fell-as iqelaven. Yidir, tiẓgi teţak-it i tayeḍ, aeciw yeţak-it i wayeḍ, yefeɣ fell-as uvarreḥ, deg At Mlikec, deg At Aebbes, deg Uqbu,… Yidir slan akk yi-s yemdanen. Uɣalen, sawalen-as Yidir Imenfi. Lqqwuyad d icenbbiḍen i kecmm-it-en lxuf. Ula d Lkulun-nni n uzaɣaṛ n la Summam diɣ tkecemit-en targgagayet.
Yidir, maççi d amesvateli, warǧin yeḥqqaṛ yiwen. Ssya ar da ad iṣṣub s tufra ar luḍa , a d-yawi ayen ara yeçç d wayen yaḥwaǧ, a d-yuɣal s adrar. Mi Yesla s Ucenbbiḍ neɣ Lqayed, yeḥqqar albeeḍ n yemdannen, a d-iṣṣub at yesexxwlee, a d-yeggal deg-s, warǧin yenɣa yiwen. Ula d Lkulun-nni n Luḍa n Ṣummam, uɣalen ur teţaggwaden-ara. A d-yass ad yawi ayen yebɣa, a d-rren iman-nnsen ur twalen-ara.
Acenbbiḍ-nni i g-sfunzar di suq, yaṛɣa fell-as yebɣa a t-id yeṭṭef, yefka fell-as ula ţajeelet i win ara s t-id yezenzen.
Yibbwas, yiwen umeksa yebbw-id s lexwbar i Yidir amek yakk i g-xeddem, yessen lawen gi d-yeţţṣubbu ar suq n Tezmalt…, yessen akk tikli-ines. Yesla s tejeelt i g-fka fell-as Ucenbbiḍ-nni, dɣa iṛuḥ ar ɣuṛ-s, yenna-yas :
– Ma d-iyi d-fkkeḍ tajeelt-nni si tṛeggmeḍ i win ak d-yemlen andda yeţili Yidir Imenfi, ak d-inniɣ annida, d amek i d-ikeççem ar suq n Tezmalt !
– Ma temmliḍ-iyi-d amek, ak fkkeɣ tajeelt s iṛeggmeɣ, ur ţuɣaleɣ-ara deg-wawal-iw!
– Ihi ass n suq, ruḥ ar wemkan leflani uqbel ad ɣllin yetran deg genni, arǧu-t dina ad yass.
Yeffka-yas tajeelt-is, ssyinna iruḥ ar Ijjaddarmiyen, yenna-yasen d acu is d-yenna umeksa-nni. Dɣa ijjaddarmiyen akk i Icenbbiḍen, xedmen-as taxazabit i Yidir. Deg wass n suq taṣebḥit zik, sireklind akk suq , uṛǧǧan alarmi i d yebbweḍ Yidir Imenfi, wehan akk fell-as tixwnefyac n tmeggweḥlin-nnsen, eegḍen-d fell-as, nnan-as:
– Sars tameggwḥelt-ik, rrfed ifassen-ik neɣ a nejved fell-ak!
Yidir iwala dayen, ur yezmmir d acu ara yexxdem, isars tameggwḥelt-is irrfed ifasen-is. Yusad Ucenbbiḍ-nni iseressl-it, yenna-yas :
–Twaleḍ, ṭṭfeɣ-k-id! Tura a ţţxelṣeḍ ayen ur teççiḍ!
–Teṭṭfeḍ-iyi-d tura, umaena ur ţaggwad, am ass-a a d-yas wass-ik!
Yidir Imenfi, seeddan-t d i çṛae, ḥekkmen fell-as tleta iseggwasen n lḥevs.
Learc akk yemmuɣven. Da Meqṛan amzun yeɣli-d fell-as wedrar. Tazmmart teǧǧa-t, ur yezmir-ara a d-innɣec ula ţivḥirt n lebṣel yellan s daw waxam-is, dɣa yura-yas tabṛaţ i Yidir ar lḥebs, yenna-yas :
– Twaleḍ a Yidir a mmi! Ass-mi telliḍ yid-i nemmeawen ddunnit. Tura vava-k teǧǧa-t tezmmart, ula ţamazirt-nni gi n teẓẓu levṣel ur zmireɣ a ţ-nneɣceɣ!
Yidir, mi yeɣṛa tavṛaţ n vava-s yeɣli-d fell-as leḥzen, yeţţxemim amek i g-zzmerr a t-ieiwen. Dɣa tusa-t-id tikti. Yeẓṛa tivṛatin i t-id yeţawḍen, neɣ tid i g-cceggie neţţa, qaṛen-tent ieesassen n lḥevs. Ieedda yura-yas tavṛaţ i vava-s, yenna-yas :
-A vava, ɣurek a ţţneɣcceḍ tamazirt-nni levṣel, neɣ as d-awiḍ afellaḥ ara ţineɣccen! Atan deg-s ay freɣ akk ayen akken twaleḍ yella gara-nneɣ!
Mi ɣṛan tavṛaţ-nni ieesassen, fkan-ţ ijjaddarmiyen. Ijjaddarmiyen, wehmen d acu i g-farr akka Yidir Imenfi di tmazirt-nnsen. Azekka-nni taṣevḥit, bwin yid-sen Icenbbiḍen, rrnnan ixeddamen s iqubac ẓedmen ar taddert n Yidir. Ssfaeffeen Da Meqṛan ameɣvun. Nnan-as :
– Andda-ka tella tmazirt gi tţeẓẓu-m levṣel ?
-Ţagi yellan s daw waxxam. D acu ara txedmem di tmazirt n levṣel a wladdi?
– Yah, tarriḍ iman-ik ur t waleḍ ara? A d-nesekkfel ayen akken tefrem keçç d mmi-k s daw wakel!
– A wladi ur teseiḍ i nefarr nek d mmi di tmazirt agi, yehwa-yawen kan!
-Yah! i tevṛaţ agi ik d-iceggae mmi-k, neɣ d lekdev? Susem, neɣ ak nnawi a ţarrnuḍ ar ɣuṛ-es ɣ er lḥevs!
Da Meqṛan ageswaḥ yuɣ-iţ mkkumda, yesusem. Nutnni bdan a taɣuzi, akal yellan s wadda rren-t-id s ufell-a. Fegllen akk tamazirt-nni, alarmi ţammeddit ur teseiḍ i yufan, rrefden duzan-nsen ṛuḥ-en.
Da Meqṛan ur yefhim acemmek.
Kra bbwussan, Yidir yura-yas-d tavṛaţ i vava-s, yenna-yas
–A vava, a d-yilli eeddannen yemcumen-nni, feglen akk tamazirt-nni levṣel!. Ihi, tura tzemṛeḍ a ţeẓẓuḍ tiveṣlin-ik !
Alarmi d imiren i g-faq Da Meqṛan, acuɣaṛ Ijjaddarmiyen fegglen akk tamazirt-is. Dɣa yevda uẓẓzu n tveṣllin-is.
Win d-ieeddan ad yerr slam ɣef Da Meqṛan, ad s-yinni :
-Atan mazel-ik t zemreḍ a Da Meqṛan, mazel lbaraka!
– Ih a tarwa akka, ih! Deg-ul-is, yeqqaṛ-as : “ Tagi d lbaraka n Yidir-inu, a t iḥrez Ṛebbi! ».
Ahmed Aït Bachir
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn